CELEX: 32005R1356
Language: sl
Date: 2005-08-18
Title: Uredba Komisije (ES) št. 1356/2005 z dne 18. avgusta 2005 o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede oksolinske kisline in morantela   (Besedilo velja za EGP)

19.8.2005   
            
            
               SL
            
            
               Uradni list Evropske unije
            
            
               L 214/3
            
         
      UREDBA KOMISIJE (ES) št. 1356/2005
   z dne 18. avgusta 2005
   o spremembi Priloge I k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora glede oksolinske kisline in morantela
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora (1) in zlasti člena 2 Uredbe,
   ob upoštevanju mnenja Evropske agencije za zdravila, ki jih je oblikoval Odbor za zdravila za veterinarsko uporabo,
   ob upoštevanju naslednjega:
   
               (1)
            
            
               Vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za pridelavo hrane, je treba oceniti v skladu z Uredbo (EGS) št. 2377/90.
            
         
               (2)
            
            
               Oksolinska kislina je bila vključena v Prilogo I k Uredbi (EGS) št. 2377/90 za mišičevje, kožo in maščobe, jetra in ledvice za piščance in prašiče, za mišičevje in kožo v naravnih deležih za ribe kostnice, razen živali, katerih jajca so namenjena za človeško prehrano. Vnos je treba razširiti na vse živalske vrste za proizvodnjo živil, razen živali, katerih mleko ali jajca so namenjena za prehrano ljudi, za ribe kostnice se ta vnos nanaša samo na „mišice in kožo v naravnih deležih“, za prašiče in perutnino se najvišja mejna vrednost ostanka maščob nanaša na „kožo in maščobo v naravnih deležih“.
            
         
               (3)
            
            
               Morantel je bil vključen v Prilogo I k Uredbi (EGS) št. 2377/90 za govedo in ovce za mišičevje, maščobe, jetra, ledvice in mleko. Vnos je treba razširiti na vse prežvekovalce.
            
         
               (4)
            
            
               Uredbo (EGS) št. 2377/90 je treba ustrezno spremeniti.
            
         
               (5)
            
            
               Pred uporabo te uredbe je treba omogočiti ustrezno obdobje, da lahko države članice izvedejo kakršne koli prilagoditve določb te uredbe, ki bi zaradi te uredbe lahko bile potrebne za dovoljenja za promet, ki so bila dodeljena v skladu z Direktivo 2001/82/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v veterinarski medicini (2).
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za zdravila za uporabo v veterinarski medicini –
            
         SPREJELA NASLEDNJO UREDBO:
   Člen 1
   Priloga I k Uredbi (EGS) št. 2377/90 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 18. oktobra 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. avgusta 2005
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 224, 18.8.1990, str. 1. Uredba, kakor je bila nazadnje spremenjena z Uredbo Komisije (ES) št. 1299/2005 (UL L 206, 9.8.2005, str. 4).
   
      (2)  UL L 311, 28.11.2001, str. 1. Direktiva, kakor je bila nazadnje spremenjena z Direktivo 2004/28/ES (UL L 136, 30.4.2004, str. 58).
   
      PRILOGA
      A.   Naslednja/-e snov/-i se vnese/-jo v Prilogo I (Seznam farmakološko aktivnih snovi, za katere so določene najvišje dovoljene vrednosti ostankov).
      1.   Protiinfekcijska sredstva
      1.2   Antibiotiki
      1.2.3   Kinoloni
      
                  Farmakološko aktivna/-e snov/-i
               
               
                  Ostanek označevalca
               
               
                  Živalska vrsta
               
               
                  MVO
               
               
                  Ciljna tkiva
               
            
                  
                     Oksolinska kislina
                  
               
               
                  Oksolinska kislina
               
               
                  Vse živalske vrste za pridelavo hrane (1)
                  
               
               
                  100 μg/kg
               
               
                  Mišičevje (2)
                  
               
            
                  50 μg/kg
               
               
                  Maščobe (3)
                  
               
            
                  150 μg/kg
               
               
                  Jetra
               
            
                  150 μg/kg
               
               
                  Ledvice
               
            2.   Sredstva za zatiranje zajedavcev
      2.1   Sredstva, ki delujejo proti endoparazitom
      2.1.7   Tetrahidropirimidi
      
                  Farmakološko aktivna/-e snov/-i
               
               
                  Ostanek označevalca
               
               
                  Živalska vrsta
               
               
                  MVO
               
               
                  Ciljna tkiva
               
            
                  
                     Morantel
                  
               
               
                  Vsota ostankov, ki lahko hidrolizira v N-metil-1,3-propandiamin in se lahko izrazi kot ekvivalent morantela.
               
               
                  vsi prežvekovalci
               
               
                  100 μg/kg
               
               
                  Mišičevje
               
            
                  100 μg/kg
               
               
                  Maščobe
               
            
                  800 μg/kg
               
               
                  Jetra
               
            
                  200 μg/kg
               
               
                  Ledvice
               
            
                  50 μg/kg
               
               
                  Mleko
               
            
         (1)  Ni za uporabo pri živalih, katerih mleko ali jajca so namenjena za prehrano ljudi; najvišje dovoljene vrednosti ostankov za maščobe, jetra in ledvice se ne uporabljajo za ribe kostnice.
      
         (2)  Za ribe kostnice se ta najvišja dovoljena vrednost ostankov nanaša na „mišičevje in kožo v naravnih deležih“.
      
         (3)  Za prašiče in perutnino se ta najvišja dovoljena vrednost ostankov nanaša na „kožo in maščobo v naravnih deležih“